en en en hu hu hu hu hu cs hu en hu hu hu en cy hu hu hu fr en en en nb de hu hu hu hu en hu en en hu hu hu hu hu cs hu en hu hu hu en cy hu hu hu fr en en en nb de hu hu hu en hu hu hu hu hu cs hu en hu hu hu en cy hu hu hu fr en en en de en hu ko en en hu cs hu cs hu ko en en en en hu hu hu en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu en hu en hu hu hu fr hu en hu ar hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu en en fr cs hu hu en hu hu en hu hu hu cs hu en en hu hu hu hu hu hu en
Forcefield - Isolator protektorok Level 2 — HyggeShop
1093 Budapest, Fővám tér 11-12.
9.490 Ft-tól - 11.990 Ft-ig érhetőek el.
Könyök - 11.990 Ft Váll - 11.990 Ft Csípő - 9.490 Ft Térd - 11.990 Ft
A termék értéke nem éri el a 10.000 Ft-ot, így amennyiben a kosár összértéke nem éri el az említett összeget, kiszállítás esetén, utánvétes fizetési mód nem választható!
A szürke színű termékek a Level 1 szabványnak felelnek meg, könnyű, vékony kiképzése miatt jó kiegészítője lehet egy utcai, hobbi motoros ruházatának, vagy ahol a ruházat nem teszi lehetővé vastagabb protektorok használatát. Forcefield Isolator protektorok esetében, mint mindig, arra törekedtünk, hogy a szabványnak ne csak megfeleljünk, hanem minél jobban túlteljesítsük azt.
Szabvány megfelelőség: EN1621-2:2013 Level 2, EN340:2003
a Level 2 szabvány elvárásait jóval meghaladó védelem hidegben (-10 °C),  hőségben (40 °C) és nedves körülmények között is*
az esetleges behatást követően – ellentétben a legtöbb protektorral – tovább használható, energiaelnyelő képessége nem csökken számottevően
A normál CE teszt esetén a behatások a protektor teljes felületén szóródnak, az átlagos értéket ezekből számolják (Isolator Level 2: 10.6-11kN) , így szükségszerűen kedvezőbb érték jön ki, mintha ugyanazt a pontot ütik meg nyolcszor egymás után.
Látható tehát, hogy az Isolator protektor még a 8. behatásnál is kényelmesen teljesíti a CE tesztben elvártakat.
A tesztnek 2 tanúsága van:
Érdemes belegondolni, hogy egy silány műanyag protektor, ami az első behatás során darabokra törik, hogyan véd egy több behatásos balesetnél?!
Ha perecelsz, legalább új protektorra nem kell költened utána.
*A normál körülmények (23 Celsius fok) között mért energiaelnyelés nem szorul magyarázatra. A nedves körülmények között mért energiaelnyelés nem a búvároknak fontos, hanem azért, mert egyes gyengébb minőségű protektorok nedvesség (pl. izzadtság, eső) hatására megszívják magukat vízzel, behatáskor összenyomódni nem tudnak, ezáltal az energiaelnyelésük drasztikusan lecsökken.
A meleg körülmények (+40 Celsius fokra melegített protektor) között elvégzett vizsgálat az extrém körülmények egyik végletét vizsgálja, ahol a hőre túlzottan fellágyuló és ezáltal gyengébb energiaelnyelésű protektorokat szűri ki a teszt.
A hideg körülmények (-10 Celsius fokra hűtött protektor) az extrém körülmények másik véglete, ahol a teszt során a hideg hatására túlzottan megkeményedő, rideg, ezáltal gyengébb energiaelnyelésű protektorok véreznek el.
Minél vékonyabb egy protektor, jellemzően annál könnyebb és annál jobban tudja követni viselőjének mozgását. A Forcefield Isolator protektorok (Level 2) vastagsága mindössze 12mm, súlya 80 és 114 gramm között van. (Legnagyobb versenytársunk Level 2-es protektora 20mm vastag, súlya 149-194gramm.) A Level 1-es protektoraink vastagsága mindössze 8mm, súlyuk 57-93gr.
PU alapú energiaelnyelő anyag, amely néhány perc használat után a testről távozó hő hatására felveszi annak formáját, így valódi 3 dimenziós mozgást tesz lehetővé
anatómiai és ergonómiai szempontok figyelembevételével tervezték, a mozgásban nem akadályoz, kényelmes, szinte észrevétlen viseletet biztosít
egyszerűen, egy nedves szivacs segítségével tisztán tartható
Miért van szükség hátprotektorra?
A hát védelme a baleset esetén nagyon fontos, majdnem annyira, mint a fej védelme. A protektor feladata nemcsak az, hogy az ütésekkel szemben védje a gerincet, hanem az is, hogy csúszás közben „kopófelületet” képezzen közted és az aszfalt között. A Forcefield protektorai ezen kívül védik a vesét is.
Nem jobb egy keményprotektor mint egy lágyprotektor?
Energiaelnyelés/biztonság és kényelem szempontjából biztosan nem. Egy hasonlattal élve, ha autót vásárolsz, feltételezzük olyat választasz, amelyikben van gyűrődési zóna (1960-máig), szemben azzal, amelyikben nincs (1920-1959), mert „az jó kemény”. Ez ugyan furcsának hat, de a protektorok is hasonló elven működnek.
A keményprotektor, éppen azért, mert kemény, nem tudja megfelelő mértékben lelassítani és szétteríteni felületén a beérkező mozgási energiát, mindössze több-kevesebb sikerrel megpróbálja eltéríteni azt. A jó minőségű protektorok úgy működnek, hogy behatáskor összenyomódva elnyelik, lelassítják az áthatoló erőt egy olyan szintre, amely kevésbé romboló hatású.
Szemben a keményprotektorok gyenge energiaelnyelési képességével, a Forcefield SUB4 hátprotektora 50 Joule energiából mindössze 3,38kN erőt enged át. Ez az érték lényegesen jobb mint amit bármelyik versenytársunk (legyen az lágy- vagy keményprotektor gyártó) független tesztekkel alátámaszthatóan produkálni tud.
A lágyprotektor esetében, a homogén kialakítás miatt nincsenek úgynevezett „gyenge zónák”. A gyenge zóna azt jelenti, hogy a protektor bizonyos helyeken gyengébb (keményprotektoroknál jellemzően a műanyagok illesztési helye, illetve a bordáknál) mint máshol. Sosem lehet előre tudni, hogy a behatás hol éri a protektort!
Számos európai teszt (köztük a mérceként használt angol Ride Magazine és a német Motorrad) és hitelesítő intézet (TÜV Rheinland és Satra) mérésekkel igazolta, hogy a Forcefield protektorok a legjobbat nyújtják, amikor az energiaelnyelést és a kényelmet vizsgálták.
Rendelkeznek CE minősítéssel a Forcefield protektorok?
A CE tesztek a legmélyrehatóbb és legszigorúbb szabványok. A Forcefield az első naptól kezdve ezek szellemében dolgozik. Természetesen minden Forcefield termék rendelkezik CE minősítéssel. Termékeink a követelményeket az esetek többségében jelentősen túlszárnyalják. Erre nagyon büszkék vagyunk.
Kényelmesek a Forcefield protektorok?
A Forcefield protektor a testedről távozó hő hatására néhány perc alatt felveszi a hát formáját és a testedhez idomul. A keményprotektorok általában nem jól illeszkednek. Ha egy protektor nem jól illeszkedik, pl. rés van a felhasználó és a protektor között, akkor egy baleset során az további sérülést okozhat.
A Forcefield protektorok rétegei a komfortérzet biztosítása végett perforáltak, ezáltal a hő távozni tud. A keményprotektorok esetében erre nem szoktak ügyelni.
A Forcefield protektorokat akár egész nap viselheted. A keményprotektorok általában nem kényelmesek.
A Forcefield protektort a behatás után tovább használhatod. A keményprotektorok többségét ütközés után nem szabad tovább használni, hiszen a műanyag alkatrészek eltörhetnek, magukban hordozva a további sérülés lehetőségét.
Egy lépéssel tovább menve, nagysebességű baleset során, ahol egymás után több behatás is érheti a protektort, az átlag protektor már az első ütés során meggyengül, pont akkor amikor erősnek kellene maradnia. Ezzel szemben a Forcefield protektor a baleset végén is pont olyan erős, mint az elején, köszönhetően annak, hogy több behatást is elvisel és energiaelnyelő zónájában nincsenek műanyag részek.
A Forcefield protektor, mivel vékony, viselhető bőrruha alatt is. A keményprotektor legjobb esetben is csak kompromisszumok árán viselhető bőrruha alatt.
A két leggyakoribb tévhit és annak eloszlatása
„Azért szeretnék keményprotektort, mert ha esés után háttal fának ütközöm, akkor a keményprotektor mereven tartja a hátam.”
Először is, a keményprotektor nem fog mereven tartani, erre egy 1mm vastag anyag egyszerűen nem képes. A keményprotektor nem teljesen merev, ugyanúgy van mozgása mint a lágyprotektornak, egyébként nem tudnád hordani. Ha mégis képes lenne mereven tartani, akkor sem járnál jól, mert abban az esetben a fejedre és a lábaidra hatna ugyanaz az erő.
„Azért szeretnék keményprotektort, mert ha esés után hegyes tárgynak ütközöm, a keményprotektoron nem tud átjönni.”
Válaszunk nagyjából ugyanaz: egy 1mm vastag műanyag nem fogja jobban távoltartani testedtől a „hegyes tárgyat” mint a PRO L2K négy, vagy a SUB4 tíz energiaelnyelő rétege. A SUB4 legkülső rétege egy speciális keményített layer, pont az átszúrás elleni extra védelemért és a megnövelt kopófelületért. Átszúrás szempontjából ne feledkezzünk meg az optimális esetben viselt Cordura vagy bőrkabátról sem!
Miért nem gyárt a Forcefield ütésre keményedő protektort?
Azért nem, mert egy ütésre keményedő protektor behatás esetén keményprotektorként viselkedik, annak minden hátrányával együtt.
A kabátomban van protektor, az nem elég?
Attól függ! Előfordul egészen neves gyártók esetében is, hogy a kabát árát úgy próbálják versenyképesen tartani, hogy a hátprotektort egy polifoam „helyettesíti”. A legjobb, amit tehetsz, hogy a polifoam-ot méltó helyére, a kukába továbbítod és a helyére vásárolsz egy  utólag behelyezhető hátprotektort.
Ez nyolcféle formában is kapható nálunk, úgyhogy a kabátok hátán kialakított protektorzsebbe az esetek nagyrészében tökéletesen beleillik. Ha arra gyanakszol, hogy könyök-, váll-, csípő- vagy térdprotektoraid sem a legjobb fajtából valók, erre is van megoldásunk.
Drágák ezek a protektorok?
Jellemzően nem drágábbak, mint a piacon kapható egyéb minőségi protektorok, de sokkal jobban védenek, kényelmesebbek és jobban szellőznek. Esetleges esés után, ellentétben a keményprotektorokkal, tovább lehet használni őket. Bőrruha alatt is hordhatók, mert vékonyabbak, mint a keményprotektor. Protektoraink, fontos szerepük ellenére a motor árának jellemzően elenyésző részét képviselik.
Mi a különbség az aláöltöző és a thermo ruha között?
Két teljesen más dolog. Az aláöltöző feladata a test hőmérsékletének állandó szinten tartása és a nedvességelvezetés. Ezt úgy oldja meg, hogy szorosan, szinte második bőrként veszi körül a testet.
A thermoruha a második réteg, szintén felel a kellemes hőérzetért, de oly módon, hogy a hideget, menetszelet kint tartja, a stratégiai pontokon elhelyezett szélvédő réteg segítségével. Feladata még az aláöltöző által a testről elvont esetleges izzadtság „továbbszállítása” a hálós réteg segítségével.
Mi a különbség az EN1621-2:2003 Level 1 és az EN1621-2:2003 Level 2 szabványok között?
Mindkét szabvány a motorosok védőfelszerelésére vonatkozik. Az EN 1621-2:2003 Level 1 szabvány esetén 50J energiából maximum 18kN lehet az átlagos áthatoló erő, amely a védendő felületet éri, a 1621-2:2003 Level 2 szabványnál pedig csak 9kN. Fontos megjegyezni, hogy a keményprotektorokkal szemben a Forcefield termékek esetében egészen minimális az áthatoló erő „szórása” azaz a protektor kialakításából fakadóan az egész felületen szinte teljesen azonos mértékben véd.
Hogyan zajlik egy ilyen teszt?
A standard tesztek többségében a protektorra egy súlyt ejtenek, olymódon, hogy előre meghatározott energia (50J) érje a becsapódási pontban a vizsgálandó tárgyat. Ezután megmérik azt az erőt, amely áthatolt a protektoron és ennek kell egy bizonyos értéken belül maradnia. A tesztlabortól távol, a valós életben a magas áthatoló erő sérüléseket, töréseket okoz. Az európai standardnak megfelelő protektorok csökkenthetik a fenti, nemkívánatos események súlyosságát vagy megelőzhetik azt.
A protektor minden balesetben megvéd?
Meggyőződésünk és a tesztek is azt bizonyítják, hogy az elérhető legjobb védelmet forgalmazzuk. Vannak azonban olyan helyzetek, ahol semmilyen protektorral nem tudod elkerülni a súlyos következményeket. Ilyenek a nyúlásos, csavarodásos, valamint idegsérülések és az egészen extrém behatások. Figyelj oda, motorozz, sportolj képességeidnek megfelelően, felelősségteljesen!
A Forcefield termékek által nyújtott védelem és a Személyi Védőfelszerelések Direktíva
Minden Forcefield termék független minősítésen/típusvizsgálaton esett át és megfelel az EU Személyi védőfelszerelések direktívájának (rövidítve: SVD száma: 89/686/EEC) Az SVD általános technikai elvárásokat határoz meg minden védőfelszerelésre. Bármely gyártó aki azt állítja termékeiről, hogy azok védelmi funkciót biztosítanak, meg kell feleljen ezen előírásoknak.
A szabályozás által kialakult európai standard általános technikai mércét határoz meg különböző sportokhoz használatos védelmi felszerelésre. Noha a méretre, védendő felületre és behatások kezelésére vonatkozó elvárások a sport, illetve a veszélyességi fok függvényében változhatnak, a behatásokat vizsgáló teszt metódusok általában azonosak.
A Forcefield mérnökökből és technikusokból álló technológia fejlesztési csapata 25 éves tapasztalattal rendelkezik az olyan anyagok és termékek gyártásában, amelyek nemcsak megfelelnek az európai előírásoknak, hanem bőven túlteljesítik azt.
Együttműködünk a vezető tesztlaborokkal, egyetemekkel, orvosszakértőkkel és technológiai tanácsadókkal. Az anyagismeret és a termékfejlesztés lehetővé teszi, hogy folyamatosan új, innovatív és egyre hatékonyabb termékekkel szolgáljuk ki vásárlóinkat.
A Forcefield termékei tartósak, több behatást is elviselnek, ez az oka, hogy számos felsőkategóriás termékben „szériatartozékok", illetve, hogy gyakran kiemelkedő sportolók választják védőfelszerelésnek. Termékeink adott standardoknak történő megfelelését a SATRA Quality Assurance Limited minősíti, amely hivatalos angol teszt és akkreditációs intézmény a SVD-t illetően. Ezt a termékeken szereplő "CE" jelzés is bizonyítja.
Hogy működik a protektor?
Gyakori félreértés, hogy a protektorok csak „elnyelik” az energiát. Amikor egy motoros, vagy akár egy kerékpáros elveszti uralmát járműve felett és elesik, akkora mozgási energia keletkezik, hogy annak elnyeléséhez olyan vastag rétegre lenne szükség, amelyet nem lehetne hordani. Furcsán mutatna ugyanis egy motoros méteres habkockába ágyazva. Ugyanígy, egy futball játékos sem lenne hatékony, illetve egy sielőt is jelentősen lassítana egy végtagjait arasznyi vastagságban borító protektor.
A protektorok valójában úgy működnek, hogy lelassítják az áthatoló erőt egy olyan szintre, amely kevésbé romboló hatású.
A hatást úgy is be lehet mutatni, ha valakit ököllel megütnek az nagyobb sérülést okoz, mintha a ugyanazzal az erővel odébb tolják. Az ütés éles, hirtelen erőhatás, míg az odébbtolás egy lassabb, időben elnyújtottabb művelet.
Ha a térd ütközik valamilyen kemény felülettel, pl. aszfalttal, akkor az éles és hirtelen hatás, amelyre egy jó protektor úgy reagál, hogy összenyomódik a térd és az aszfalt között, ezáltal az energiát „szétteríti”, az energiaátadást lassítja. Így csökkenti tehát a sérülést. A mozgási energia így is a földbe távozik, de elég lassan ahhoz, hogy a sérülés akár elkerülhető legyen, de legalábbis ne fúrjunk lyukat a földbe.
Az eltérés ezredmásodpercekben mérhető, de a milliszekundum hosszú időnek minősül a protektorok világában. A Forcefield technológiai fejlesztésekért felelős csapatának feladata, hogy termékeink ideális kombinációja legyen a védelemnek, flexibilitásnak és komfortnak, elérhető áron.
Felhasznált anyagok és technológiák
Protektoraink lelke a Nitrex. Ez a márkaneve annak a nitril alapú anyagnak, amelyet a teljes palettában felhasználunk. Sok évig tartott, míg megtaláltuk az összetevők megfelelő egyensúlyát, hogy a termék egyszerre legyen puha, kényelmes és mégis a legjobb energiaelnyelést biztosítsa.
A high-tech anyagok kombinációjával olyan protektorokat készítünk, amelyek általában kevésbé terjedelmesek mint versenytársaink termékei, miközben az általuk nyújtott védelem szinte páratlan.
Ez a szabadalommal védett technológia segít, hogy a behatás energiáját egyenletesen oszlassa szét a felületen. A legtöbb keményprotektor nem egyenletesen véd. Azt, hogy a behatás hol következik be, nem lehet előre tudni.
A protektor belső oldalán ventillációs lyukak vannak, amely segíti a szellőzést és csökkenti a súlyt.
Könnyű, gyorsan száradó, különösen kényelmes, fejlett anyag bármely sporttevékenységhez.
A BeCool™ polyamidszál integrált légáramlás vezérléssel. A nagyobb diffúziós felület miatt hatékonyabban hűti a testet.
A Forcefield puhaprotektorok egy esetleges behatás után tovább használhatók. A piacon található keményprotektorokat jellemzően nem szabad tovább használni ilyen esetben.
Az Armourflex technológia és a többrétegű szerkezet által könnyebb, flexibilisebb protektorok készíthetők. Ez lehetővé teszi, hogy a protektor együtt mozogjon a testtel és ne akadályozza annak mozgását.
Energiaelnyelő formázott protektor a váll, könyök, alsókar, csípő, térd és sípcsont védelmére. A jelenlegi standardokat meghaladó védelem.
Amikor protektort vásárolsz legalább két dologra érdemes figyelni. Az első a biztonság, a másik a kényelem. Ha teheted, válassz teljes hátprotektort. A protektor zsebbe rakható termékek előnye a kedvezőbb ár és az egyszerűbb használat. Sokkal kisebb viszont a védett terület és a protektor eséskor elmozdulhat, ha a kabát szabása nem tökéletes.
A biztonság szempontjából fontos, hogy a protektoron legalább legyen biztonsági minősítést tanúsító címke. Az EN 1621-2 címke azt jelenti, hogy a termék megfelelő motorosok számára. Ha nincs rajta ilyen címke, fel se próbáld, hiszen nem tudhatod, hogy milyen védelmet nyújt a termék.
Ha a „Level 2” is szerepel a címkén, akkor a termék a magasabb biztonsági kategóriába tartozik. A fenti minősítés azt jelenti, hogy a termék a teszten megfelelt. Arra viszont nem tartalmaz utalást, hogy az adott termék éppen megfelelt vagy kiválóan megfelelt. Ezért más gyártók – főleg akik éppen megfeleltek – nem szokták nyilvánosságra hozni a teszthez tartozó átlagos áthatoló erőt (kN).
Ez szerintünk megfossza a vásárlót az objektív összehasonlítás jogától. Ezért mi a Forcefieldnél minden esetben, amikor az adat rendelkezésünkre áll, nyilvánosságra hozzuk azt. Erre egy példa: a szigorúbbik Level 2 szabvány maximum 9kN átlagos hátat érő erőt engedélyez 50J energiából. A Forcefield SUB4K hátprotektor esetében ez az erő mindössze 3,38kN.
A mi termékeink a tesztet egyébként mind a négy vizsgált körülmény között teljesítik. A normál körülmények (23°C) nem szorulnak magyarázatra. A hideg körülmények (-10 °C-ra hűtött protektor) az extrém körülmények egyik véglete, ahol a teszt során a hideg hatására túlzottan megkeményedő, rideg, ezáltal gyengébb energiaelnyelésű protektorok véreznek el.
A meleg körülmények (+40 °C-ra melegített protektor) között elvégzett vizsgálat az extrém körülmények másik végletét vizsgálja, ahol a hőre túlzottan fellágyuló és ezáltal gyengébb energiaelnyelésű protektorokat szűri ki a teszt. A nedves körülmények között mért energiaelnyelés azért fontos, mert egyes gyengébb minőségű protektorok nedvesség (pl. izzadtság, eső) hatására telítődnek vízzel, behatáskor összenyomódni nem tudnak, ezáltal az energiaelnyelésük drasztikusan lecsökken.
Fontos, hogy a protektor védelme a teljes felületen ugyanolyan legyen. Erre a keményprotektorok nem képesek, a Forcefield igen. Ha egy protektor több behatást is elvisel érezhető teljesítményromlás nélkül, akkor esés után legalább protektorból nem kell újat venned. Ráadásul, ha egy baleset során több ütés is éri a protektort, akkor a műanyag protektorok a második behatástól számítva már nem védenek, hiszen rögtön az első ütés során eltörnek. A Forcefield esetében nem kell ilyen hátulütőktől tartanod.
Ha megtörtént a biztonsági szempontok által megfelelőnek talált protektor kiválasztása, akkor a következő dolog a kényelem. Ha egy protektor nem kényelmes, folyton elmozdul a helyéről, akkor valószínűleg hordani sem fogod, de mindenképpen sokat levon a motorozás élményéből.
A Forcefield protektorai néhány perc alatt átveszik a testhőmérsékletet, fellágyulnak, szinte észre sem veszed a viselésüket, a vastag derékpánt és a vállpántok a helyükön tartják azokat. A mozgásban nem akadályoznak. Egy teljes hátprotektor ideális esetben, hátrahajtott fej esetén a bukósisak alatt néhány centivel végződik és védi a farokcsontot anélkül, hogy az ülésbe beleérne.
Könyök: 1 db , utánrendelhető
Váll: 1 db , utánrendelhető
Csípő: 1 db , utánrendelhető
Térd: 1 db , utánrendelhető
A jelölt termék készlethiány esetén is rendelhető, azonban megrendelés esetén a beszerzési idő 7-10 nap.
A jelölt termék készlethiány esetén is rendelhető, azonban megrendelés esetén a beszerzési idő 7-10 nap.
A jelölt termék készlethiány esetén is rendelhető, azonban megrendelés esetén a beszerzési idő 7-10 nap.
A jelölt termék készlethiány esetén is rendelhető, azonban megrendelés esetén a beszerzési idő 7-10 nap.
Forcefield - Isolator protektorok Level 2
Könyök - 11.990 Ft Váll - 11.990 Ft Csípő - 9.490 Ft Térd - 11.990 Ft
Forcefield - Isolator protektorok Level 2
Forcefield - Isolator protektorok Level 2
A kosaradba raktad Forcefield - Isolator protektorok Level 2
Kezdőlap — Forcefield - Isolator protektorok Level 2
Elfogadom az adatkezelési tájékoztatót, hogy hírlevelet és személyes ajánlatokat kaphassak a jövőben.
[ 1 tér - 4 funkció - 11 márka ]
A Bálna Budapest Kulturális Központ északi főbejáratánál megnyílt HYGGE-komplexum négy fő funkciót lát el, miközben tizenegy márkának biztosít inspiratív otthont.
Hygge Budapest / Bálna Budapest
1093 Budapest, Fővám tér 11-12.
+36 30 920 920 1
A webshopban feltüntetett árak tartalmazzák az ÁFA összegét.
COPYRIGHT © 2022 Group42., CREATED by Cloud42